
Digitális képfeldolgozás az élelmiszerminőségellenőrzésben

Különböző célokat határoztam meg a munkám során, amelyekben eleinte az esetleges összefüggések meghatározása szerepelt. A vizsgálatok során különböző tömegű nyersanyagokat fotóztam Hitachi HV-C20 típusú 3CCD kamerával, amiket ezt követően a Scilab 6.1.1 programon belül dolgoztam fel. Ebben az eljárásban elsősorban szegmentálást végeztem a képeken nyersanyag által elfoglalt területek meghatározására. Ennek érdekében különböző küszöbértékeket (Threshold) határoztam meg, ami szinte minden kertészeti termény esetén alkalmazható volt. Ez a küszöbérték 0,4087 volt. Az olíva esetén más küszöbértéket kellett meghatározni. Ezt követően az így meghatározott területeket feljegyezve további számításokat hajtottam végre.
A kísérletek során diszkriminancia analízist is végeztem, amely során arra voltam kíváncsi, hogy a látórendszer milyen hatékonysággal képes az egyes összetevőket elkülöníteni. Ennek eredménye az lett, hogy nagyon jó, 98,5% a termények csoportba sorolása átlag szín alapján. 
Az összefüggések keresése közben a következő a tömeg és terület közti tényleges kapcsolat vizsgálatával történt. A korábban meghatározott terület adatokat a hozzá tartozó tömegadatokkal ábrázoltam, mely során lineáris kapcsolat volt felfedezhető az ábrázolt pontok alapján. Az ábrázolt pontokra egyenest illesztettem és az így megkapott R2 értékek
alapján igen erős pozitív korreláció volt tapasztalható. Ennek ellenőrzésére rangkorrelációt végeztem, amely szintén erős pozitív korrelációt (0,98 – 1) eredményezett. Az átlagos négyzetes hiba négyzetgyöke (RMSE) segítségével meghatározható volt, hogy összességében milyen tömegű hibával lehet képes működni a berendezés. A számítás alapján
0,347 – 2,470 g közötti az eltérés. Vörösbab, paprika, fekete-, zöld olíva esetén 1 g, borsó esetén 1,5 g, kukorica esetén pedig 2,5 g alatti hibával becsülünk.
Annak ellenőrzésére azonban, hogy valóban lineárisnak mondható-e az összefüggés a tömeg és a hozzá tartozó terület értékek között Durbin Watson próbát végeztem. Ennek eredménye azt mutatja, hogy minden nyersanyag esetén lineáris az összefüggés a tömeg és a hozzátartozó tömeg adatok között, mivel K=1-es független változó mellett az elfogadási tartományba estek a számított értékek.
A mérések következtében arra a megállapításra jutottam, hogy nagy lehetőség lehet a berendezés teljesmértékű kifejlesztésére.



